CENTEL วิ่ง 3% ลุ้น “ศบค.” คลายมาตรการรับนักท่องเที่ยว โบรกเคาะเป้า 44 บ.
CENTEL บวก 3% นำกลุ่มท่องเที่ยว ลุ้น “ศบค.” คลายมาตรการเพิ่มรับนักท่องเที่ยว เพื่อเพิ่มความคล่องตัวในการท่องเที่ยว โบรกแนะ "ซื้อ" ราคาเป้าหมาย 44 บ.
CENTEL บวก 3% นำกลุ่มท่องเที่ยว ลุ้น “ศบค.” คลายมาตรการเพิ่มรับนักท่องเที่ยว เพื่อเพิ่มความคล่องตัวในการท่องเที่ยว
18 มี.ค. 2565

ผู้สื่อข่าวรายงานว่าวันนี้ (18 มี.ค. 2565) ราคาหุ้นบริษัท โรงแรมเซ็นทรัลพลาซา จำกัด (มหาชน) หรือ CENTEL ณ เวลา 10:54 น. อยู่ที่ระดับ 38.75 บาท เพิ่มขึ้น 1.25 บาท หรือ 3.33% โดยทำจุดสูงสุดที่ 39.25 บาท และทำจุดต่ำสุดที่ 37.50 บาท ด้วยมูลค่าการซื้อขาย 172.08 ล้านบาท

บล.กรุงศรี ระบุในบทวิเคราะห์ ว่า แนะนำ “ซื้อ” CENTEL ราคาเป้าหมาย 44 บาท โดยคาดประชุมศูนย์บริหารสถานการณ์โควิด-19 (ศบค.) ชุดใหญ่วันนี้ผ่อนคลายมาตรการเปิดรับนักท่องเที่ยวต่างชาติ (Test and Go) ยกเลิกตรวจ RT-PCR ก่อนมาไทยเพิ่มความคล่องตัวในการท่องเที่ยวหนุนจำนวนนักท่องเที่ยวเพิ่มขึ้นเป็นบวกต่อกลุ่มโรงแรมและกลุ่มที่เกี่ยวข้อง